Polisie sê oor bewerings rondom Klinkenberg-moord - Maroela Media
Man vas wat glo 14-jarige verkrag
Meer as 20 Spar-winkels se deure tydelik gesluit
Polisie sê oor bewerings rondom Klinkenberg-moord
Robert Klinkenberg. Foto: Twitter
Die SAPD in die Wes-Rand het gesê bewerings dat 'n verdagte in hegtenis geneem is in verband met die moord op Robert Klinkenberg (46), 'n bekende prokureur in Roodepoort in Gauteng, is nie waar nie.
Dit volg nadat 'n plaaslike gemeenskapskoerant Donderdag berig het die polisie het "'n deurbraak gemaak in die Klinkenberg-saak" deur die inhegtenisneming van 'n man op aanklag van die onwettige besit van 'n vuurwapen. Die koerant berig die man se inhegtenisneming hou met Klinkenberg se moord verband.
Kapt. Appel Ernst, woordvoerder van die polisie, het die bewering ten sterkste ontken. Sy het aan Maroela Media bevestig dat 'n 43-jarige man Dinsdag in hegtenis geneem is op aanklag van die onwettige besit van vuurwapens en hy het Woensdag in die Krugersdorp-landdroshof verskyn. Die saak is tot Dinsdag uitgestel wanneer die beskuldigde om borgtog sal aansoek doen.
"Die beriggewing [van die koerant] dat die persoon in hegtenis geneem is vir moord is van alle waarheid ontbloot," het Ernst gesê.
"Dit moet duidelik gestel word dat die persoon nié 'n beskuldigde is in die moord op wyle mnr. Klinkenberg nie. Hy is 'n persoon van belang aangesien hy 'n sakeverhouding met die oorledene gehad het. Die ondersoekbeampte stel dit uitdruklik dat alle mense wat sake gedoen, vriendskapsbande gehad het of self kollegas van die oorledene was, as persone van belang beskou word."
Sy het gesê bespiegeling en onjuiste beriggewing in die media is tot nadeel van die polisie se ondersoek na die saak.
Maroela Media het vroeër berig Klinkenberg se liggaam is op 3 Desember 2015 in 'n veld in Magaliesburg gevind. Hy het 'n paar meter van sy motor af gelê met 'n skietwond in sy kop. 'n Vuurwapen is langs sy liggaam gekry. Die polisie het aanvanklik die voorval as 'n selfmoordgeval ondersoek, maar later gesê die uitslae van die nadoodse ondersoek het die polisie genoop om die geregtelike doodsondersoek na dié van 'n moordsaak te verander.
Tiener tydens Houtbaai-betoging geskiet
Sewejarige deur hond aangeval
?… duidelik 'n baie slim moordenaar? Miskien is 'skerppunt' speurders nodig wat uit die boks dink. Hierdie prokureur moes baie mense geken het. Vir wie het hy 'n bedreiging geword? Of was hy 'n baie magtige man wat toutjies kon trek?
tee · 2 jare gelede
wonder wie het hy kwaad gemaak?
wonder mos nou? saps hak altyd vas op selfmoord, hulle te lui om te kyk en te dink, nou is al die leidrade vertrap en nou gaan hulle vir volgende jare met onopgeloste saak sit? aan wie het vuurwapen behoort? hoe lyk die man se trust rekening? wie het hy geld geskuld? jis regtig en in meer as 2 jaar weet hulle nog niks!!!